–Համաձայն եմ։ Եթե տղամարդիկ չխանգարեն, դուք չեք կարող երևակայել, թե հայ կինն ինչ ընդունակություններ և ինչ պոտենցիալ հանդես կբերի, մանավանդ, եթե նրան մի քիչ օգնի պետությունը։ Հայ կնոջ դիմացը ոչ ոք չի կարող առնել։ Մենք շատ ուժեղ ենք։ Մեզ էլի խանգարում են մեր տղամարդիկ։ Ցանկացած երկիր գնացեք՝ ոստիկանական համակարգերից մինչև մշակույթ, գրականություն. մեծ թվով կանայք կան։ Իսկ մեր տղամարդիկ... Մտնում ես տուն, ասում են՝ «Ճաշ պատրաստի, լվացք արա»։ Իսկ ես ե՞րբ կարդամ, ե՞րբ խելոքանամ, ե՞րբ իմ սեփական գաղափարներով զբաղվեմ։ Կարելի՞ է արդյոք հայ կնոջն այդքան ճնշել։ Չեմ դադարում զարմանալ, թե Աստված հայ կնոջ մեջ ինչքան շնորհք է դրել, որի ուղիղ կեսը մեռած է և կեսի կեսն էլ չենք արտահայտում։ Մենք միշտ մտածում ենք երեխաների մասին՝ կուլ տալով ամեն տեսակի ամոթ ու վիրավորանք։